KINNITAN

*/digitaalselt allkirjastatud/*

Raul Kell  
juhatuse liige  
„05“ veebruar 2024. a

Raul Kell Võrumaa Autokool

Õppekava A2-kategooria õpe / Täiendaste

1. **Üldalused**

|  |  |
| --- | --- |
| Õppekavarühm | Transporditeenused |
| Õpetamise korralduslikud alused | A2-kategooria mootorsõidukijuhi koolitus koosneb teooriast loengute vormis ning praktikast õppesõitude vormis vastavuses koolitaja õppeplaanile.  Teoorialoengud viiakse läbi auditoorse õppe vormis või elektroonilise õppe vormis (edaspidi: e-õpe).  Õppesõidud toimuvad üldjuhul koolitaja sõidukiga. |
| Õpingute alustamise tingimused | Õpingute alustaja peab omama A-kategooria mootorsõiduki tervisenõuetele vastavat kehtivat tervisetõendit, B-kategooria juhtimisõigust ning olema vähemalt 17,5-aastane. |
| Õppe maht | Teooriakursuse maht on vähemalt 11 tundi.  Õppesõite tuleb läbida vähemalt 10 sõidutundi, millest igat sõiduteemat vähemalt 1 sõidutund. |
| Õppekeskkonna kirjeldus | Teoreetiline osa viiakse läbi koolituse läbiviimiseks sobivas õpperuumis, Google Meet veebikeskkonnas, õppeplatsil või kombineeritult OÜ Autosõit e-õppe keskkonnas koos kohustuslikke kontakttundidega õppeklassis.  Sõiduõpe viiakse läbi õppesõidukitega õppesõiduväljakul ja tänavaliikluses. |
| Õppematerjalide loend | Liiklusseadus ja liiklustestid. Õppijal tuleb iseseisvalt täiendavalt läbi töötada liiklusreeglid, lahendada liiklusteste, lugeda temaatikaga seotud liiklusohutuse alast kirjandust (paberkandjal või elektroonilise õppe materjalidena). |
| Lõpetamise tingimused ja väljastatavad dokumendid | Lõpetamise tingimused ja väljastatavad dokumendid on määratud autokooli poolt kehtestatud dokumendis: „Õppekorralduse ja kvaliteedi tagamise alused“.  Eksam loetakse sooritatuks, kui eksamineeritav vastab õigesti vähemalt 90 protsenti küsimustest. |
| Koolituse läbiviimiseks vajalik kvalifikatsioon, õpi- või töökogemus. | Koolitust viivad läbi mootorsõidukijuhi õpetaja kvalifikatsiooniga lektorid ja sõiduõpetajad. |

**2. Õppeteemade mahud**

|  |  |  |  |  |  |
| --- | --- | --- | --- | --- | --- |
| **Teooria** | | | **Praktika** | | |
| **Teema nr** | **Õppeteema** | **Õppe- tunde** | **Teema nr** | **Sõiduteema** | **Sõidu- tunde** |
| A01/T1 | Ülevaade õppetöö korralduses ja eesmärkidest; iseseisvaks õppimiseks juhendamine | 1 | A2/1 | Juhi tööasend ja turvavarustus | 1 |
| A03/1 | Mootorratta turvalisus ja käsitsemine | 1 | A2/2/1 | Mootorratta käsitsemine | 1 |
| A03/2 | Mootorratta turvalisus ja käsitsemine | 1 | A2/2/2 | Mootorratta käsitsemine | 1 |
| A03/3 | Mootorratta turvalisus ja käsitsemine | 1 | A2/2/3 | Mootorratta käsitsemine | 1 |
| A03/4 | Mootorratta turvalisus ja käsitsemine | 1 | A4/1/1 | Mootorratta juhtimine vähese liiklusega teedel | 1 |
| A05 | Sõidu alustamine ja mootorratta asukoht sõites | 1 | A4/1/2 | Mootorratta juhtimine vähese liiklusega teedel | 1 |
| A07 | Sõidu eripära asulavälisel teel, kiirteel ja tunnelis; Mootorratta peatumine ja sõidu lõpetamine | 1 | A4/2/1 | Mootorratta juhtimine erinevates liiklussituatsioonides | 1 |
| A09 | Möödasõit, möödumine ja ümberpõige | 1 | A4/2/2 | Mootorratta juhtimine erinevates liiklussituatsioonides | 1 |
| A11 | Mootorratta juhtimine rasketes tee- ja ilmastikuoludes | 1 |
| A13 | Grupis sõit ja pukseerimine | 1 | A6 | Möödasõit, möödumine ja ümberpõige | 1 |
| TEKS | Läbitud teemade kokkuvõte ja tagasiside kursuse kohta; teooriaeksam | 1 | A8 | Mootorratta juhtimine planeeritud teekonnal; sõiduoskuste hindamine | 1 |
| **Teooriat** | **kokku** | **11** | **Praktikat kokku** | | **10** |

3. Õpiväljundid teemade lõikes

3.1. Teooria

|  |  |
| --- | --- |
| **A01/T1** | **Ülevaade õppetöö korralduses ja eesmärkidest; Iseseisvaks õppimiseks** |
| Õpiväljundid | **juhendamine**  **Pärast koolitust õpilane:**  \* teab juhiloa saamise tingimusi ja korda;  \* teab õppetöö korraldust;  \* teab õppetööd reguleerivaid õigusakte ja dokumente;  \* on omaks võtnud juhi ettevalmistamise määruses seatud juhi koolituse eesmärgid;  \* on valmis vastutama oma õppimise eest;  \* on koostanud individuaalse õppeplaani;  \* teab, kuidas autokool iseseisvat õppimist toetab ja kellelt vajadusel abi saab. |

|  |  |
| --- | --- |
| **A03/1, A03/2,**  **A03/3, A03/4** | **Mootorratta turvalisus ja käsitsemine** |
| Õpiväljundid | **Pärast koolitust õpilane:**  \* mõistab mootorratta kasutaja juhendiga tutvumise olulisust;  \* teab peamisi tänapäeva mootorratastel kasutatavaid aktiivse ja passiivse turvalisuse elemente ja nende tööpõhimõtet (turvavöö kinnitamine ja istumisasendi reguleerimine, kaassõitja turvavarustuse kinnitamine, pagasi õige paigutus ja kinnitamine);  \* teab mootorratta tüüpe ja nendest tulenevaid erisusi ja riske suurendavaid tegureid;  \* teab sõitjate- ja veoseveo ning turvavarustuse kasutamise nõudeid;  \* teab turvavarustuse vale kasutamisega või mittekasutamisega seotud ohte ja on motiveeritud turvavarustust kasutama;  \* teab mootorrattale istumise ja maha tulekuga seotud ettevaatusabinõusid;  \* teab mootorratta erinevate mehhanismide tööpõhimõtteid;  \* teab kasutatavale mootorrattale kehtivaid tehnoseisundi nõudeid;  \* teab keskkonnaga seonduvaid nõudeid mootorratta kasutamisel;  \* teab kasutatava lisa- ja mugavusseadmete mõju liiklusohutusele ja mootorratta juhitavusele. |

|  |  |
| --- | --- |
| **A05** | **Sõidu alustamine ja mootorratta asukoht sõites** |
| Õpiväljundid | **Pärast koolitust õpilane:**  \* teab, kuidas mootorrattaga ohutult sõitu alustada;  \* teab mootorratta asukoha valikuga seotud reegleid;  \* teab, kuidas valida asukohta teel riski vältimise ja keskkonna säästmise eesmärgil;  \* on motiveeritud oma sõitu riski vältimise ja keskkonna säästmise eesmärgil planeerima. |

|  |  |
| --- | --- |
| **A07** | **Sõidu eripära asulavälisel teel, kiirteel ja tunnelis; Mootorratta peatumine ja sõidu lõpetamine** |
| Õpiväljundid | **Pärast koolitust õpilane:**  \* teab mootorratta juhtimise eripära asulavälisel teel ja kiirteel võrreldes mootorratta juhtimisega asulas;  \* omab ülevaadet asulavälisel teel, kiirteel ja tunnelis mootorratta juhtimisega seotud riskidest ja nende vältimise võimalustest;  \* on motiveeritud järgima asulavälisel teel ja kiirteel mootorratast juhtides sõidukiirusele kehtestatud piiranguid ning hoidma ohutut piki- ja külgvahet.  \* teab mootorratta peatamise ja sõidu lõpetamisega seotud erisusi;  \* oskab mootorratta peatamise ja sõidu lõpetamise reegleid probleemülesande lahendamisel rakendada;  \* teab mootorratta peatamise ja sõidu lõpetamisega seotud ohtu suurendavaid tegureid (pehme ja ebatasane pinnas, teekatte eripärast lähtuvad ohud, kallak ja tõus jms). |

|  |  |
| --- | --- |
| **A09** | **Möödasõit, möödumine ja ümberpõige** |
| Õpiväljundid | **Pärast koolitust õpilane:**  \* teab mootorrattaga möödasõidu, möödumise ja ümberpõikega seotud erisusi (grupis sõites, mootorratta tüübist tulenev jms);  \* mõistab, et teel, kus pärisuunas on kaks või enam teekattemärgistega tähistatud sõidurada, on ohtlik tiheda liikluse korral, kui kõik rajad on ühtlaselt koormatud, ees sõitvatest sõidukitest mööda sõita. |

|  |  |
| --- | --- |
| **A11** | **Mootorratta juhtimine rasketes tee- ja ilmastikuoludes** |
| Õpiväljundid | **Pärast koolitust õpilane:**  \* teab mootorrattale mõjuvate jõudude olemust ja oskab neid oma sõidus arvestada;  \* teab rasketes tee- ja ilmastikuoludes mootorratta juhtimisega seotud ohte ja kuidas neid ohte on oma käitumisega võimalik vältida;  \* teab, kuidas tulesid nähtavuse parandamiseks õigesti kasutada vastutuleva sõidukiga kohtudes, eesolevale sõidukile järele jõudes ja/või mööda sõites, peatudes ja parkides ning hädapeatuse korral;  \* mõistab, et pimeda ajal on nähtavus palju halvem kui valge ajal vaatamata tulede õigele kasutamisele, ning teab, et seda puudujääki saab kompenseerida sõidukiiruse vähendamisega;  \* omab motivatsiooni sõita oludele vastava sõidukiirusega ning õige piki- ja külgvahega;  \* saab aru pimeda ajal esinevatest, eriti kergliiklust puudutavatest ohtudest. |

|  |  |
| --- | --- |
| **A13** | **Grupis sõit ja pukseerimine** |
| Õpiväljundid | **Pärast koolitust õpilane:**  \* teab grupis sõitmisel erinevaid võimalusi grupi üles ehitamiseks  (grupis olevate mootorrataste asukoht teel) lähtuvalt grupi suurusest, tee iseärasustest, sõidu eesmärgist, mootorratta iseärasustest, juhi kogemusest jms;  \* mõistab, et grupi ülesehitusest sõltub sõidu ohutus;  \* teab grupis sõitmisel erinevaid võimalusi teabe vahetamiseks (käeviiped, raadiojaamade kasutamine, navigatsiooniseadmete kasutamine);  \* mõistab grupis sõitmisel ohutuse tagamiseks vajaliku teabe vahetamise viiside kokkuleppimise tähtsust;  \* teab mootorratta pukseerimise reegleid. |

|  |  |
| --- | --- |
| **TEKS** | **Läbitud teemade kokkuvõte ja tagasiside kursuse kohta; teooriaeksam** |
| Õpiväljundid | **Pärast koolitust õpilane:**  \* tunneb ennast kindlalt mootorsõidukijuhi kvalifikatsiooni teoreetilistes teadmistes |

3.2. Praktika

|  |  |
| --- | --- |
| **A2/1** | **Juhi tööasend ja turvavarustus** |
| Õpiväljundid | **Pärast koolitust õpilane:**  \* oskab teha mootorratta sõidueelset kontrolli, vajaduse korral kasutades mootorratta käsiraamatut;  \* oskab reguleerida tööasendi ja tahavaatepeeglid juhile sobivaks;  \* oskab kasutada mootorratta turvavarustust ja aidata kaassõitjatel turvavarustust kinnitada, samuti selgitada turvavarustuse kasutamise vajalikkust;  \* oskab kasutada mootorrattale paigaldatud lisa- ja mugavusseadmeid;  \* teab juhi valest tööasendist ja turvavarustuse valest kasutamisest tulenevaid ohte;  \* on motiveeritud kasutama turvavarustust ja nõudma turvavarustuse kasutamist sõitjatelt. |

|  |  |
| --- | --- |
| **A2/2/1,**  **A2/2/2, A2/2/3** | **Mootorratta käsitsemine** |
| Õpiväljundid | **Pärast koolitust õpilane:**  \* oskab käsitseda mootorratast ohutult ja keskkonda säästvalt tasemel, et jätkata sõidu õppimist vähese liiklusega teel;  \* teab mootorratta vale käsitsemisega seonduvaid ohte ja mõju keskkonnale ning oskab sooritada erimanöövreid;  \* omab realistlikku arusaama mootorratta käsitsemisega seotud isiklikest tugevatest ja nõrkadest külgedest;  \* tajub ja teab oma nõrku külgi, mis on seotud mootorratta käsitsemisega, ning oskab käitumises nendega arvestada;  \* on motiveeritud mootorratast käsitsema ohutult ja keskkonda säästvalt. |

|  |  |
| --- | --- |
| **A4/1/1, A4/1/2** | **Mootorratta juhtimine vähese liiklusega teedel** |
| Õpiväljundid | **Pärast koolitust õpilane:**  \* oskab käsitseda mootorratast ohutult ja keskkonda säästval viisil, et alustada sõidu õppimist eri liiklussituatsioonides;  \* omab vajalikke oskusi vähese liiklusega teel liiklemiseks;  \* oskab peatuda ja parkida teel;  \* teab vähese liiklusega teel sõiduga seotud ohte ja oskab neid ohte oma käitumisega vältida;  \* mõistab, et juhil kui suurema ohuallika valdajal tuleb võtta vastutus enda ja teiste elu ning tervise eest;  \* omab realistlikku arusaama vähese liiklusega teel sõitmisega seotud isiklikest tugevatest ja nõrkadest külgedest;  \* tajub ja teab isiklikke nõrku külgi, mis on seotud mootorratta juhtimisega vähese liiklusega teel, ning oskab oma käitumises nendega arvestada. |

|  |  |
| --- | --- |
| **A4/2/1, A4/2/2** | **Mootorratta juhtimine erinevates liiklussituatsioonides** |
| Õpiväljundid | **Pärast koolitust õpilane:**  \* oskab keerulisema ja tihedama liiklusega teel käsitseda mootorratast ohutult ja keskkonda säästvalt;  \* oskab teel eri liiklusolukordades kasutada asjakohaseid toimetulekuoskusi;  \* teab eri liiklussagedusega teel sõitmisega seotud ohte ja oskab neid oma käitumisega vältida;  \* mõistab, et juhil kui suurema ohuallika valdajal, tuleb võtta vastutus enda ja teiste elu ning tervise eest;  \* omab realistlikku arusaama eri liiklussagedusega teedel sõitmisega seotud isiklikest tugevatest ja nõrkadest külgedest;  \* tajub ja teab oma nõrku külgi, mis on seotud mootorratta juhtimisega eri liiklussagedusega teedel, ning oskab liikluskäitumises nendega arvestada;  \* on võimeline kohanema liikluses toimuvate muutustega;  \* on võimeline hindama võimaliku liiklusohtliku olukorra tõsidust ja reageerima kohaselt;  \* on võimeline liiklusoludega arvestades mootorratast juhtima kindlal teelõigul lubatud suurima sõidukiirusega. |

|  |  |
| --- | --- |
| **A6** | **Möödasõit, möödumine ja ümberpõige** |
| Õpiväljundid | **Pärast koolitust õpilane:**  \* oskab hinnata ohutuks möödasõiduks vajalike eelduste olemasolu;  \* mõistab, et möödasõit ei ole kohustuslik manööver;  \* oskab ohutult mööda sõita nii päri- kui ka vastassuunavööndi kaudu;  \* oskab käituda möödasõidetava rollis;  \* omab realistlikku arusaama isiklikest tugevatest ja nõrkadest külgedest, mis on seotud möödasõidu, möödumise ja ümberpõikega. |

|  |  |
| --- | --- |
| **A8** | **Mootorratta juhtimine planeeritud teekonnal; sõiduoskuste hindamine** |
| Õpiväljundid | **Pärast koolitust õpilane:**  \* oskab nii asulas kui ka väljaspool asulat sõitu plaanida ja koostatud plaani järgi sõita  \* mõistab, et sõidu plaanimisega on võimalik mõjutada sõidu ohutust ja säästlikkust;  \* on motiveeritud sõitu plaanima, et vältida riske ja säästa keskkonda;  \* sõiduteekonda kavandades hindab ja võtab arvesse tegureid, mis võivad mõjutada tema kui juhi käitumist, näiteks elustiil, sõidu motiivid, sotsiaalne pinge, joove, uimastid, väsimus ja halb nägemine;  \* on saavutanud mootorsõidukijuhi kvalifikatsiooninõuete taseme. |